સંઘના વરિષ્ઠ સ્વયંસેવક સ્વ. નારાયણરાવ ભાંડારી પરિવાર દ્વારા આ સ્થાન દસ વર્ષ માટે સાહિત્ય- સાધનાને નિઃશુલ્ક ઉપયોગ કરવા માટે આપ્યું છે. આ નિમિત્તે સાહિત્ય સાધનાના ટ્રસ્ટીઓએ ભાંડારીજીના પરિવારજનોનો આભાર માન્યો હતો અને સ્વ. નારાયણરાવ ભાંડારીનાં ધર્મપત્ની શ્રીમતી શશિકલાબહેનને શાલ અને શ્રીફળ આપી બહુમાન કર્યું હતું. ઉપરાંત નારણભાઈ મેઘાણીએ જણાવ્યું હતું કે આજના સંદર્ભમાં પુસ્તક વેચાણકેન્દ્રને આધુનિક બનાવવું જરૂરી હતું. સાધના દ્વારા સાહિત્યના વિચારને ઘરે ઘરે પહોંચાડવાનો આ એક પ્રયાસ છે. ટૂંક સમયમાં વાચકો પુસ્તકોની ખરીદી ઓનલાઇન પણ કરી શકશે. આ સંદર્ભે કામ ચાલુ છે. સમગ્ર કાર્યક્રમનું સંચાલન દેવાંગભાઈ આચાર્યે કર્યું હતું. આ દિવસે અહીં ગાયત્રી-યજ્ઞનું પણ આયોજન કરવામાં આવ્યું હતું, જેમાં સાહિત્ય અને રાષ્ટ્રપ્રેમી વાચકો, પુસ્તકપ્રેમીઓ મોટી સંખ્યામાં હાજર રહ્યા હતા.